Монгол Улсын Их Хурлын Хууль зүйн байнгын хорооны 2021 оны 06 дугаар тогтоолын хоёрдугаар хавсралт

**ШҮҮХИЙН ЕРӨНХИЙ ЗӨВЛӨЛИЙН ШҮҮГЧ БУС ГИШҮҮНД НЭР ДЭВШИХ ТУХАЙ ЖАНЛАВ ОВОГТОЙ НАРАНПҮРЭВИЙН ХҮСЭЛТ**

***Товч удирдамж:*** *Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүнд нэр дэвших тухай хүсэлт гаргахдаа энэхүү загварт асуусан асуулт, шаардсан мэдээлэл бүрийн дор /ард/ хариултаа үнэн зөв, бүрэн дүүрэн бичнэ. Компьютерын програм ашиглаж бичсэн хүсэлтийг цаасаар хэвлэж гарын үсэг зурах бөгөөд уг эх хувь, түүний хавсралтыг Хууль зүйн байнгын хороонд хүргүүлнэ. Мөн, нэр дэвших тухай хүсэлтийг Word-ын файлаар цахим шуудан /сонгон шалгаруулах тухай зард заасан хаяг/-аар тус байнгын хороонд явуулна.*

**НЭГ. ХҮСЭЛТ ГАРГАГЧИЙН ТОВЧ ТАНИЛЦУУЛГА:**

|  |  |
| --- | --- |
| **1.1** | **Эцэг/эхийн нэр:** Жанлав  **Ургийн овог:** До  **Нэр:** Наранпүрэв  **Хүйс:** эрэгтэй |
| **1.2** | **Нэр дэвших тухай хүсэлт гаргаж буй албан тушаал**  Шүүхийн ерөнхий зөвлөлийн эсхүл Шүүхийн сахилгын хорооны шүүгч бус гишүүний аль нэгийг бичнэ. |
| Ж.Наранпүрэв би **Шүүхийн ерөнхий зөвлөлийн шүүгч бус гишүүнд** нэрээ дэвшүүлэхээр энэхүү хүсэлтийг гаргаж байна. |
| **1.3** | **Иргэний харьяалал**  Монгол Улсын иргэн мөн үү/тийм эсхүл үгүй гэж бичих/. |
| **Тийм**. |
| **1.4** | **Насны дээр хязгаар**  Төрийн алба хаах насны дээд хязгаарт хүрсэн үү /тийм эсхүл үгүй гэж бичих/. |
| **Үгүй**. |
| **1.5** | **Улс төрийн болон намын удирдах албан тушаал**  Сүүлийн таван жил улс төрийн албан тушаал болон улс төрийн намын удирдах албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, ямар албан тушаалыг ямар хугацаанд эрхэлж байгаа эсхүл эрхэлж байсан талаараа хамгийн сүүлийнхээс нь эхлэн он дарааллаар бичих/. |
| **Үгүй**. |
| **1.6** | **Шүүгчийн албан тушаал**  Шүүгчээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, аль шүүхэд ямар хугацаанд шүүгчээр ажиллаж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| **Үгүй**. |
| **1.7** | **Шүүхийн ерөнхий зөвлөлийн гишүүн**  Шүүхийн ерөнхий зөвлөлийн гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| **Үгүй**. |
| **1.8** | **Шүүхийн сахилгын хорооны гишүүн**  Шүүхийн сахилгын хорооны гишүүнээр ажиллаж байгаа юу, эсхүл ажиллаж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| **Үгүй**. |
| **1.9** | **Шүүхийн захиргааны байгууллагын ажилтан**  Шүүхийн захиргааны байгууллагын ажилтны ажил, албан тушаал эрхэлж байгаа юу, эсхүл эрхэлж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг ажил, албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| **Тийм**.   * **2014.06.12-2020.09.23 Улсын Дээд шүүхийн Тамгын газрын дарга** /*Уг албан тушаалд 6 жил 3 сар ажилласан. ШЕЗ-ийн 2014 оны 86 дугаар, ШЕЗ-ийн 2020 оны 98 дугаар тогтоол*/; * **2013.04.08-2014.06.11 Улсын Дээд шүүхийн Тамгын газрын даргын үүрэг гүйцэтгэгч** /*Уг албан тушаалд 1 жил 2 сар ажилласан. ШЕЗ-ийн 2013 оны 15 дугаар тогтоол, ШЕЗ-ийн 2014 оны 86 дугаар тогтоол*/; * 2009.02.23-2014.06.11 **Улсын Дээд шүүхийн Тамгын газрын Дотоод ажил, зохион байгуулалт, хяналтын албаны дарга** /*Уг албан тушаалд 5 жил 4 сар ажилласан. УДШ-ийн Тамгын газрын даргын 2009 оны 2 дугаар сарын 23-ны өдрийн 13 дугаартай тушаал, ШЕЗ-ийн 2014 оны 86 дугаар тогтоол*/; * 2008.06.16-2009.02.22 **Улсын Дээд шүүхийн Тамгын газрын Захиргааны хэрэг хянан шийдвэрлэх ажиллагааны судалгаа хариуцсан шинжээч** /*Уг албан тушаалд 6 сар ажилласан. УДШ-ийн Тамгын газрын даргын 2008 оны 6 дугаар сарын 13-ны өдрийн 49 дугаартай, мөн 2009 оны 2 дугаар сарын 23-ны өдрийн 13 дугаартай тушаал*/; * 2008 онд Улсын Дээд шүүхийн Тамгын газрын захиалгаар тус газрын Судалгааны төвийн Захиргааны хэрэг хянан шийдвэрлэх ажиллагааны судалгаа хариуцсан шинжээчийн албан тушаалын нээлттэй сонгон шалгаруулалтад оролцож:   -2008.05.04-нд Төрийн жинхэнэ албаны ерөнхий болон мэргэшлийн мэдлэгийн шалгалтыг;  -2008.05.06-нд Тусгай болон ярилцлагын шалгалтыг;  -2008.05.19-нд Эрүүл мэндийн үзлэгт орж, дүгнэлт гаргуулж;  -2008.06.04-нд Төрийн албаны зөвлөлийн даргын 175 дугаартай албан бичгээр УДШ-ийн Тамгын газарт хандаж “Төрийн албаны мэргэшлийн шалгалтад тэнцсэн зарим иргэдийг албан тушаалд томилуулахаар санал болгох тухай” албан бичгийн хавсралтад тусгагдсан иргэдээс онооны эрэмбээр нэгдүгээрт эрэмблэгдсэн учир анх төрийн албаны жинхэнэ албан тушаалд томилогдож байсан.  -2008.09.08-ны өдөр Улсын Дээд шүүхийн Тамгын газарт Төрийн албаны тангараг өргөсөн. |
| **1.10** | **Хуульч**  Хуульчийн мэргэжлийн үйл ажиллагаа эрхлэх зөвшөөрөлтэй юу, эсхүл ийм зөвшөөрөлтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг зөвшөөрлийг ямар хугацаанд эзэмшиж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| **Тийм**.   * 2014.07.07-ны өдөр Хуулчийн мэргэжлийн үйл ажиллагаа эрхлэх зөвшөөрлийн №1903 дугаартай “ГЭРЧИЛГЭЭ”-г Монголын Хуульчдын Холбооноос шинэчлэн олгосон /*Хуульчийн эрх зүйн байдлын тухай хууль шинэчлэн найруулагдаж, батлагдан, хүчин төгөлдөр үйлчилж эхэлсэнтэй холбогдуулан уг хуулийг дагаж мөрдөх журмын тухай хуульд заасны дагуу хүсэлтээ гаргаснаар өмнө нь эзэмшиж байсан гэрчилгээг шинэчилсэн журмын дагуу олгосон бөгөөд уг зөвшөөрлийг одоог хүртэл буюу 7 дахь жилдээ эзэмшиж байна*/. * 2004.02.16-ны өдөр хуульчдын 2004 оны сонгон шалгаруулалтад тэнцсэн тул №000741 дугаартай “ГЭРЧИЛГЭЭ”-г Хуульчдаас сонгон шалгаруулах ажлыг эрхлэн гүйцэтгэх орон тооны бус зөвлөлөөс олгосон /*Уг гэрчилгээг 2014 онд шинэчлэн авах хүртэл 10 жил эзэмшсэн*/. |
| **1.11** | **Өмгөөлөгч**  Өмгөөллийн үйл ажиллагаа эрхлэх эрхтэй юу, эсхүл ийм эрхтэй байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг эрхийг ямар хугацаанд эдэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| **Тийм**.  Хууль зүй, дотоод хэргийн сайдын 2006 оны 22 дугаар тушаалаар Аж ахуйн үйл ажиллагааны тусгай зөвшөөрлийн тухай хуулийн дагуу 2006 оны 2 дугаар сарын 15-ны өдрөөс эхлэн №972 дугаартай “ӨМГӨӨЛЛИЙН ҮЙЛ АЖИЛЛАГАА ЭРХЛЭХ ТУСГАЙ ЗӨВШӨӨРӨЛ”-ийг 2008 оны 6 дугаар сарын 16 өдрийг хүртэл эзэмшиж байсан. |
| **1.12** | **Прокурор**  Прокурорын албан тушаал эрхэлж байгаа юу, эсхүл байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, уг албан тушаалыг ямар хугацаанд эрхэлж байгаа эсхүл байсан талаараа хамгийн сүүлийнхээс нь эхлэн он дарааллаар бичих/. |
| **Үгүй.** |
| **1.13** | **Эрүүгийн хариуцлага**  Эрүүгийн хариуцлага хүлээж байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| **Үгүй**. /Төрийн мэдээллийн сангаас гаргах лавлагаа, тодорхойлолтын нэгдсэн маягт. 2021.03.26-ны өдрийн лавлагааг хавсаргав/**.** |
| **1.14** | **Сахилгын шийтгэл**  Сахилгын шийтгэлээр ажлаас халагдаж эсхүл огцорч байсан уу /тийм эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, хамгийн сүүлийнхээс нь эхлэн он дарааллаар бичих/. |
| **Үгүй**. |

**ХОЁР. ХИЙХ АЖИЛ, НЭР ДЭВШСЭН ҮНДЭСЛЭЛЭЭ БИЧСЭН ТАЙЛБАР**

|  |  |
| --- | --- |
| **2.1** | Шүүхийн ерөнхий зөвлөлийн эсхүл Шүүхийн сахилгын хорооны гишүүний хувьд хийх ажил, уг албан тушаалд нэр дэвшсэн үндэслэлээ тайлбарлаж тодорхой, ойлгомжтой бичнэ /энэ хоёр албан тушаалын аль нэг орон тоог нь сонгож, тайлбарыг 500-1000 үгэнд багтаана/ |
| Монгол Улсын Шүүхийн тухай хууль /шинэчилсэн найруулга/-ийн 70 дугаар зүйлийн 70.2 дахь хэсэгт Шүүхийн Ерөнхий зөвлөлийн чиг үүргийг хуульчилсан байх бөгөөд тус зөвлөлийн шүүгч бус гишүүнд нэр дэвшсэн үндэслэл, хийх ажлынхаа талаар дараах товч тайлбарыг хүргүүлж байна. Тухайлбал үүнд,  Хэргийн хөдөлгөөний мэдээллийн тогтолцооны цахим системийг хэрэг хянан шийдвэрлэх тухай хуулиудын буюу процессийн хуулиудын хугацаа, үндэслэл, журамд үндэслэн хөгжүүлэхэд дараах асуудалд анхаарах нь зүйтэй гэж бодогддог. Жишээлбэл:   * Эрүү, иргэн, захиргааны зэрэг хэргийн төрлөөр нь хэрэг хянан шийдвэрлэх дундаж хугацааг илэрхийлэх; * Тухайн төрлийн хэргийг хянан шийдвэрлэхэд зарцуулж буй хугацааг шүүхийн тогтолцоогоор нь, байршлаар нь, хийгдэж буй ажиллагаагаар нь илэрхийлэх; * Шүүхийн ложитик буюу шуудан тээврийн урсгал, дундаж хурдыг илэрхийлэх; * Шүүгч, шүүх бүрэлдэхүүн, шүүхийн захиргааны ажилтны хийгдэх ажиллагаа, түүнд зарцуулагдаж буй хугацааг илэрхийлэх; * Давж заалдах, хяналтын шатны журмаар гаргасан гомдлыг агуулга, хэргийн төрөл, маргааны зүйлээр нэгтгэн илэрхийлэх; * Шүүх бүрэлдэхүүн, шүүгч, хэргийн оролцогчдоос татгалзсан байдал, үндэслэл, шийдвэрлэлтийн талаар илэрхийлэх; * Хэргийн төрөл тус бүрээр шүүхээс хийгдэж буй ажиллагааны төрөл, түүний давтамж, хугацааг илэрхийлэх; * Шүүх хуралдаан хойшлох, түдгэлзүүлэх, бусад шалтгаанаар хийгдэхгүй байгаа үндэслэл, журам, хугацааны талаар илэрхийлэх мэдээллийн системийг боловсруулах нь зүйтэй юм.   Энэ ажиллагаа нь хэд хэдэн ач холбогдолтой бөгөөд шүүн таслах ажиллагааны талаарх бодит мэдээллийг нэгтгэх, хууль тогтоомжийн хэрэгжилтийн үр нөлөөг хэмжих, үнэлэх ажиллагааны зардал, хугацааг хэмнэх, хэргийн хөдөлгөөнийг бүхэлд нь тоймлон болон дэлгэрэнгүйгээр хөтлөх, хянах, шүүгч, ажилтан, олон нийтийг мэдээллээр хангах, шүүхийн үйл ажиллагааны талаарх бодит мэдээллийг бусдад түгээх, шүүхэд итгэх иргэдийн итгэлийг нэмэгдүүлэхэд дараах нөлөөллийг үзүүлэх учиртай юм. Тухайлбал,   * Тодорхой хэргүүд яагаад шийдвэрлэгдэхгүй байгаа, яагаад урт хугацаанд шийдвэрлэгдэж байгаа шалтгаан, нөхцөл, хүчин зүйл, нөлөөллийн талаарх байнгын мэдээллийг бүрдүүлэх, тухайн нөлөөллийг багасгах, бууруулах, цаашлаад арилгах талаарх арга зам тодорхой болох; * Шүүхийн тогтолцооны болон байршлын хувьд аль шатанд ямар хугацаа, ажиллагаа шаардагдаж байгаагаас хамаарч шүүх, шүүгч, захиргааны ажилтны ажлын ачааллыг бодитоор тогтоох, үнэлэх, илэрхийлэх, цаашлаад уг ачааллын талаарх стандарт-аргачлалыг мөрдүүлэх бодит нөхцөл тодорхой байх; * Давж заалдах болон хяналтын шатны шүүхүүдээс анхан болон давж заалдах шатны шүүхийн шийдвэрүүдийг өөрчилж, хүчингүй болгож буй үндэслэл, түүний давтамжийн талаарх мэдээлэл тогтвортой ил байснаар шүүгчийн шүүн таслах ажиллагааны чанар, үзүүлэлтийг дүгнэх, улмаар шүүгчдэд зориулсан мэргэшүүлэх болон давтан сургалт, уулзалт-ярилцлага, зөвлөгөөний сэдэв, агуулгын хэрэгцээ тодорхой болох зэрэг нөлөөллүүд үүсэх юм.   Дээрх ажиллагааг хийснээр субъектив буюу судлаач-шинжээчдийн үнэлгээ, дүгнэлтээр хийгдэх судалгааны, он дамнасан нүсэр ажиллагаа цахим хэлбэрт шилжихээс гадна, энэ талаарх мэдээлэл тогтмол хугацаанд, байнга нээлттэй, ил тод цахим санд хадгалагдах бөгөөд түүний мөрөөр авч хэрэгжүүлэх арга хэмжээний өгөгдөл тодорхой болох, энэ зорилгоор богино хугацаанд арга хэмжээг зохион байгуулах, үр дүнд хүрэх ач холбогдолтой юм.  Өнгөц харахад цахим санд мэдээлэл цуглуулах ажиллагаа мэт боловч эцсийн үр дагавар нь шүүхийн журмаар зөрчигдсөн эрх, эрх чөлөөгөө нөхөн сэргээлгэхээр хандаж буй хэргийн оролцогчдын эрх зүйн байдалд, цаашлаад шүүн таслах ажиллагааны чанарт, шүүгчдийг мэргэшүүлэх сургалтын хэрэгцээг тодорхойлоход, хэрэг, эрх зүйн маргааныг богино хугацаанд хянан шийдвэрлэхэд шууд нөлөөтэй ажиллагаа болно гэсэн урьдчилсан төсөөлөлтэй байна.    Нөгөөтэйгүүр, шүүхийн тухай болон процессийн хууль тогтоомжийн өөрчлөлтүүд хэргийн хөдөлгөөнд хэрхэн нөлөөлөл үзүүлж буй, ямар үр дүн гарч буйг тухай бүрт нь эсхүл тодорхой хугацааны мөчлөгтэйгөөр илэрхийлэх бэлэн “дата” өгөгдөл шүүхэд үүсч, цаашид тогтвортой хугацаанд үр дүнгээ үзүүлнэ гэж үзлээ.  Түүнчлэн, УИХ-н 2020 оны 52 дугаар тогтоолоор батлагдсан “Алсын хараа-2050” Монгол Улсын урт хугацааны хөгжлийн бодлого”, “Алсын хараа-2050” Монгол Улсын урт хугацааны хөгжлийн бодлогын хүрээнд 2021-2030 онд хэрэгжүүлэх үйл ажиллагаа”, Монгол Улсын Засгийн газраас баримтлаж буй цахим үйл ажиллагааны зорилтод шүүхийн захиргааны үндсэн үйл ажиллагаануудын нэг болох хэргийн хөдөлгөөний мэдээлийн тогтолцоог нийцүүлэх нь шүүн таслах төдийгүй Монгол Улсын хөгжлийн, хамгийн чухал нь хүний эрх, эрх чөлөөний хэрэгжилт, түүний баталгаа хангагдах бас нэгэн хөшүүрэг болно гэж үзэж байна.  Иймд уг асуудлыг Монгол Улсын Шүүхийн тухай хуулийн 5 дугаар зүйлийн 5.11 дэх хэсэгт “Шүүх эрх мэдэл хөгжлийн бодлоготой байх бөгөөд түүнийг Ерөнхий зөвлөл хууль тогтоомжид нийцүүлэн боловсруулж, Улсын дээд шүүх, Засгийн газартай зөвшилцөн Улсын Их Хуралд уламжилна.” гэсний дагуу Шүүхийн ерөнхий зөвлөлөөс боловсруулах баримт бичигт уг асуудлыг тусгуулах, боловсруулахад судалгаа, шинжилгээний, зохион байгуулалтын, бусад хүчин чармайлт гарган ажиллах болно. |
|  |  |

**ГУРАВ. МЭРГЭЖЛИЙН ҮЙЛ АЖИЛЛАГААНЫ ТАНИЛЦУУЛГА**

|  |  |
| --- | --- |
| **Д/д** | **Шалгуур үзүүлэлт** |
| **3.1** | **Боловсрол**  Дээд боловсрол эзэмшсэн сургууль тус бүрийг сүүлд төгссөн сургуулиас нь эхлэн он дарааллаар жагсааж, холбогдох нотлох баримтыг хавсаргана. Сургууль тус бүрд суралцсан хугацаа, авсан зэрэг, огноог бичнэ. |
| * 2002-2005 оны хичээлийн жилд МУИС-ийн магистрын сургалтад Хууль зүйн салбараар суралцаж, “Монгол Улс дахь хууль тогтоох эрх мэдлийн онол, практикийн зарим асуудал” сэдвээр магистрын дипломын ажил бичиж, хамгаалан “Хууль зүйн магистр” зэрэгтэйгээр (МУИС-ийн 2005 оны 6 дугаар сарын 24-ний өдрийн Е20051079 дугаартай диплом); * 1998-2002 онд “Шихихутуг” ХЗДС-д суралцаж, “Хууль зүйн ухааны бакалавр” зэрэгтэйгээр тус тус төгссөн (“Шихихутуг” ХЗДС-ийн 2002 оны 5 дугаар сарын 26-ны өдрийн D200206853 дугаартай диплом). |
| **3.2** | **Эрх зүйч мэргэжлээр ажилласан байдал**  Хүсэлт гарагч нь эрх зүйч мэргэжлээр ажилласан ажлыг хамгийн сүүлийнхээс нь эхлэн он дарааллаар тодорхойлон бичих бөгөөд ажил тус бүрийг эрхэлж байсныг нотлох баримтыг хавсаргана. Ажил тус бүрийг тодорхойлохдоо дараах мэдээллийг заавал бичнэ:  -албан тушаалын нэр, ажлын газрын хаяг, ажилласан хугацаа;  -ажлын байрны тодорхойлолтын гол агуулга;  -удирдах албан тушаалтны нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -тухайн албан тушаал эрхэлж байхдаа хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан таваас доошгүй хүний нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/. |
| 1. **2021.02.04-ний өдрөөс одоог хүртэл “Эрдэнэс Оюу Толгой” ХХК-ийн Хуулийн хэлтсийн дарга**.  * Хаяг: Монгол Улс, Улаанбаатар хот, Сүхбаатар дүүрэг, 1-р хороо, Чингисийн өргөн чөлөө, Моннис цамхаг, 14 давхарт; * Уг албан тушаалд ажилласан хугацаа 2 сар; * Ажлын байрны тодорхойлолтын гол агуулга: * Компанийн хэрэгжүүлж үйл ажиллагаа, төсөл, хөтөлбөрийн хэрэгжилтэд хууль зүйн үнэлгээ, мэргэшлийн зөвлөгөө мэдээлэл өгөх, тэдгээрт холбогдох захирамжлалын болон зохион байгуулалтын баримт бичгүүд, түүнчлэн холбогдох гэрээг боловсруулах, хянах, энэ талаар санал, дүгнэлт гаргах; * Оюу Толгой төслийн гэрээнүүдэд нэмэлт, өөрчлөлт оруулах зорилгоор УИХ-ын 2019 оны 92-р тогтоолыг хэрэгжүүлэхэд шаардлагатай хэлэлцээрт хууль зүйн судалгаа мэдээллийн талаар дэмжлэг, техникийн туслалцаа үзүүлэх; * Оюу Толгой төслийн гэрээнүүд, холбогдох баримт бичгүүд, хууль эрх зүйн орчинд дүн шинжилгээ хийж, санал дүгнэлт гаргах; * Оюу Толгойн далд уурхайн бүтээн байгуулалтыг санхүүжүүлэх зорилгоор байгуулсан төслийн санхүүжилтийн гэрээ болон барьцааны гэрээнүүдийг хянаж, санал дүгнэлт гаргах; * Оюу Толгой төслөөс хүртэх Монголын талын үр өгөөжийг нэрлэсэн үнээр 53%-иас бууруулахгүй байх шаардлагыг хангаж, 34%-ийн хувьцаа эзэмшлийг бүтээгдэхүүн хуваах нөхцөл, эсвэл ашигт малтмалын нөөц ашигласны тусгай төлбөрөөр орлуулахтай холбогдуулан санал дүгнэлт гаргах.  1. **2014.06.12-2020.09.23 Улсын Дээд шүүхийн Тамгын газрын дарга.**  * Хаяг: Монгол Улс, Улаанбаатар хот, Чингэлтэй дүүрэг, Ж.Самбуугийн Гудамж, Улсын Дээд шүүхийн байр; * Уг албан тушаалд ажилласан хугацаа 6 жил 3 сар; * Ажлын байрны тодорхойлолтын гол агуулга: * шүүгч, шүүх бүрэлдэхүүнээс хэрэг, маргааныг шийдвэрлэхэд арга зүй, мэдээлэл, судалгаа, санхүү, аж ахуй, техник, зохион байгуулалтын туслалцаа үзүүлэн, ажиллах нөхцөлөөр хангах үндсэн чиг үүрэгтэй; * түүнчлэн Шүүхийн захиргааны тухай хуулийн 6-12 дугаар зүйлд заасан чиг үүргийг тухайн шүүх дээр хэрэгжүүлэх ажлыг зохион байгуулах; * шүүхийг өдөр тутмын үйл ажиллагаагаа хэвийн явуулах нөхцөлөөр хангах; * шүүхийн хөдөлмөр зохион байгуулалт, дотоод журмын биелэлтэд хяналт тавих; * шүүхэд хэрэг, нэхэмжлэл, гомдол, хүсэлтийг хүлээн авч, бүртгэх ажлыг зохион байгуулах; * шүүхийн бичиг хэрэг, захидал харилцаа, шуудан, архивын үйл ажиллагааг зохион байгуулах; * шүүхийн эд хөрөнгийн бүртгэл, тооллого, эзэмшил, ашиглалт, хамгаалалтыг зохион байгуулж, эд хөрөнгийн бүрэн бүтэн байдлыг хангах арга хэмжээ авах; * хэргийн эд мөрийн баримтыг хадгалах, зөөвөрлөх зэрэг ажлуудыг зохион байгуулах, мэргэжлийн шууд удирдлагаар хангах чиг үүргийг хэрэгжүүлж байсан.  1. **2009.02.23-2014.06.11** **Улсын Дээд шүүхийн Тамгын газрын Дотоод ажил, зохион байгуулалт, хяналтын албаны дарга.**  * Хаяг: Монгол Улс, Улаанбаатар хот, Чингэлтэй дүүрэг, Ж.Самбуугийн Гудамж, Улсын Дээд шүүхийн байр; * Уг албан тушаалд ажилласан хугацаа 5 жил 4 сар; * Ажлын байрны тодорхойлолтын гол агуулга: * Улсын Дээд шүүхийн болон түүний Тамгын газрын жилийн ажлын төлөвлөгөөний төсөл боловсруулах, батлагдсан тохиолдолд түүний гүйцэтгэлийг зохион байгуулах, хэрэгжилтэд хяналт тавих, жилийн ажлын тайлангийн төсөл боловсруулах; * УДШ-ийн Нийт шүүгчдийн хуралдааны боло * н Шүүгчдийн зөвлөгөөний, түүнчлэн Нийт шүүхийн шүүгчдийн зөвлөлгөөний бэлтгэлийг хангуулах, тэдгээрт хэлэлцэх асуудлын талаар судалгаа, мэдээлэл, арга зүй, техникийн туслалцаа үзүүлэх; * УДШ-ийн үйл ажиллагааны болон хөрөнгө оруулалтын төсвийг төлөвлөх талаар санал боловсруулах; * УДШ-ийн эдийн засаг, санхүү, хөдөлмөр, ажлын нөхцөлийн болон бусад баталгааг хангах ажлыг зохион байгуулах, шаардлагатай бол эдийн засаг, нийгмийн хамгааллын болон материал, техник хангамж зэрэг асуудлыг удирдах албан тушаалтанд танилцуулж, шийдвэрлүүлэх; * шүүхийн байрны эрүүл, аюулгүй орчныг бүрдүүлэх, холбогдох дүрэм, журмын хэрэгжилтийг зохион байгуулах; * шүүгч, түүний гэр бүлийн гишүүний аюулгүй байдлыг хангах талаар шаардлагатай арга хэмжээг цаг тухайд нь зохион байгуулах; * шүүн таслах ажиллагааг хэвийн явуулах, мэтгэлцэх зарчмыг хэрэгжүүлэх, олон нийтэд нээлттэй байлгах, аюулгүй байдлыг хангуулах; * УДШ-ийн захиргаа, зохион байгуулалт, үйл ажиллагаатай холбогдсон стандарт, дүрэм, журмыг хэрэгжүүлэх ажлыг зохион байгуулах, хяналт тавих; * Тамгын газрын ажилтнуудын ажил үүргийн хуваарийг тодорхойлох, ажлын гүйцэтгэлийн чанар, үр дүнг үнэлэх ажлыг зохион байгуулах; * шүүх хуралдааны дуу авиа, дүрс бичлэг хийх, тэдгээрийг архивлах журмыг зохион байгуулах; * УДШ-ийн албан бичиг, иргэдийн санал, хүсэлт, өргөдөл, гомдлыг хүлээн авч, хянан шийдвэрлэх үйл ажиллагааг зохион байгуулах, арга зүйн дэмжлэг, туслалцаа үзүүлэх; * Харилцагч бусад байгууллагатай харилцах, хамтран ажиллах ажлыг бэлтгэлийг хангуулах, зохион байгуулах; * УДШ-ийн тээвэр, холбоо, мэдээлэл шинжилгээ, программ хангамж, тэдгээрийн ашиглалт, хамгаалалт, засвар үйлчилгээг зохион байгуулах; * УДШ-ийн хүний нөөцийн бүртгэл, судалгаа, төлөвлөлт, хуваарилалт, хангалтыг зохион байгуулах.  1. **2008.06.16-2009.02.22** **Улсын Дээд шүүхийн Тамгын газрын Захиргааны хэрэг хянан шийдвэрлэх ажиллагааны судалгаа хариуцсан шинжээч.**  * Хаяг: Монгол Улс, Улаанбаатар хот, Чингэлтэй дүүрэг, Ж.Самбуугийн Гудамж, Улсын Дээд шүүхийн байр; * Уг албан тушаалд ажилласан хугацаа 6 сар; * Ажлын байрны тодорхойлолтын гол агуулга: * УДШ-ийн Нийт шүүгчдийн хуралдааны болон Шүүгчдийн зөвлөгөөний, түүнчлэн Нийт шүүхийн шүүгчдийн зөвлөлгөөнөөр хэлэлцэх асуудалтай холбогдуулан Захиргааны эрх зүй, процессийн эрх зүйн талаар шүүхийн практик судлал, энэ талаарх судалгаа, мэдээлэл, боловсруулах; * УДШ-ийн болон бусад захиргааны хэргийн дагнасан шүүхийн захиргааны хэрэг хянан шийдвэрлэсэн байдлын талаарх статистик мэдээлэл гаргах, судлах, боловсруулалт хийх; * Захиргааны хэргийн шүүн таслах болон захиргааны ажлын практикийг судлах; * Захиргааны хэргийн болон түүний процессийн талаар цахим болон бусад хэлбэрийн мэдээллийн сан бүрдүүлэх, тогтмол шинэчлэх, ашиглалтыг зохион байгуулах; * Эрх зүйн онол, практикийн судалгааг гүйцэтгэх, энэ талаар УДШ-ийн шүүгчид, бусад шүүхийг мэдээллээр хангах ажилд оролцох.  1. **2002.09.09-2014.06.01 “Шихихутуг” ХЗДС (одоо Их Сургуулийн статустай болсон)-ийн дадлагажигч багш, захирлын туслах, багш, ахлах багш.**  * Хаяг: Монгол Улс, Улаанбаатар хот, Сүхбаатар дүүрэг, 5-р хороо Үндсэн хуулийн гудамж 35-1; * Уг албан тушаалд ажилласан хугацаа ; * Ажлын байрны тодорхойлолтын гол агуулга: * Сургалтын гарын авлагын болон хөтөлбөрийн төсөл боловсруулах, зохих хөтөлбөрийн дагуу сургалтыг удирдах; * Сургуулиас, холбогдох бусад байгууллагаас зохион байгуулах заах арга зүйн үйл ажиллагаанд хамрагдах; * Оюутанд хууль зүйн мэргэжлийн суурь болон мэргэшүүлэх, түүнчлэн сонгон суралцах хичээлийн агуулгыг олгох танхимын сургалтыг удирдах; * Оюутны мэдлэг, чадвар, хандлагыг тогтоосон шалгуурын дагуу үнэлэх, үнэлгээ өгөх; * Сургалт удирдаж буй чиглэлийн дагуу эрдэм шинжилгээ, судалгааны ажил эрхлэх. |
| **3.3** | **Эрх зүйчээс бусад мэргэжлээр эрхэлсэн ажил**  Их, дээд сургууль төгссөнөөс хойш эрх зүйчээс бусад мэргэжлээр эрхэлсэн ажлыг тодорхойлон бичнэ. Ингэхдээ ажилласан байгууллагыг хамгийн сүүлийнхээс нь эхлэн он дарааллаар жагсаах бөгөөд ажил олгогч /эсхүл, удирдах албан тушаалтан/-ийн нэр, хаяг, утасны дугаар, цахим шуудангийн хаяг, цахим хуудас болон ажлын байрны нэрийг бичнэ. |
| **Үгүй**. |
| **3.4** | **Хууль зүйн өндөр мэргэшил**  Хүсэлт гарагчийг хууль зүйн өндөр мэргэшилтэй /хууль зүйн өндөр мэдлэг, чадвар, туршлагатай, мэргэжлийн өндөр ёс зүйтэй/ гэдгийг нотлон харуулах хамгийн чухал 10 мэргэжлийн үйл ажиллагааг хамгийн сүүлийнхээс нь эхлэн он дарааллаар бичиж, тодорхойлох бөгөөд үйл ажиллагаа тус бүрийг явуулсныг нотлох баримтыг хавсаргана. Ийм үйл ажиллагаа тус бүрийн талаар дараах мэдээллийг заавал бичнэ.  -үйл ажиллагааны нэр, эрхэлсэн газар, хугацаа;  -үйл ажиллагааны гол агуулга;  -үйл ажиллагааны үр дүн, түүний жишээ;  -үйл ажиллагааг удирдсан албан тушаалтны нэр /нэрс аль болох давхцахгүй байх/, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -тухайн үйл ажиллагааны хүрээнд хамтран ажиллаж байсан, өөрийн удирдлагад ажиллаж байсан, ажил хэргийн харилцаатай байсан гурваас доошгүй хүний нэр, холбоо барих мэдээлэл /утасны дугаар, цахим шуудангийн хаяг, ажлын газрын хаяг зэрэг/;  -хэвлэгдсэн бол эх сурвалжийн ишлэл, түүний хуулбар. |
| 1. **2020.09.25-2020.11.06**-нд “IDLO” Олон Улсын хөгжлийн эрх зүйн байгууллагын захиалгаар хуулийн хүчин төгөлдөр болсон шүүхийн шийдвэртэй 10 хэргийг сонгон авч, тэдгээрт үндэслэн өрсөлдөөний эрх зүйн хүрээнд гарч буй улсын байцаагч, Шударга өрсөлдөөн, хэрэглэгчийн төлөө газрын захиргааны актад хууль зүйн шинжилгээ хийх, тэдгээрт хуулийг хэрэгжүүлэхдээ цаашид анхаарах асуудлыг хөндөж, хууль зүйн санал, дүгнэлт, арга зүйн зөвлөмжийг боловсруулах, шүүхээс дээрх байцаагчдын шийдвэрт хууль зүйн үнэлэлт өгсөн байдал, түүнд үндэслэн улсын байцаагч болон түүнийг харъяалах газраас цаашид шийдвэр гаргахад хууль зүйн хүрээнд анхаарах асуудлын талаар санал, зөвлөмж боловсруулах ажлыг гүйцэтгэсэн.   Судалгааны ажлыггүйцэтгэхдээ сонгогдсон шүүхийн шийдвэрүүдийг үндсэн хоёр хэсэгт ангилж үзсэн бөгөөд тэдгээрийн эхнийх нь Шударга өрсөлдөөн, хэрэглэгчийн төлөө газар /агентлаг/-н улсын байцаагч, улсын ахлах байцаагч нарын зохих хуулийн хэрэгжилтийг хангуулж, гаргасан шийдвэрүүдийг хууль тогтоомж зөрчсөн болон тэдгээрт нийцээгүй үндэслэлээр шүүхээс өөрчилсөн, түүнчлэн хүчингүй болгосон тухай, харин нөгөө хэсэгт нь энэ төрлийн маргааныг хянан шийдвэрлэсэн анхан болон давж заалдах шатны шүүхийн шийдвэрт хяналтын шатны шүүхээс хууль хэрэглээний хувьд өөрчлөлт оруулсан буюу хүчингүй болгосон тухай тусгасан юм.  Өрсөлдөөний эрх зүйн хууль тогтоомжийг хэрэгжүүлэх, тэдгээрт хяналт тавих чиг үүрэг бүхий агентлаг, тэдгээрийн улсын байцаагчийн эрх бүхий субъектүүдэд чиглэгдсэн, тодруулж хэлбэл, тэдгээрээс хууль тогтоомжийг хэрэгжүүлэхдээ гаргаж буй алдаанд шүүхээс өгсөн хууль зүйн үнэлгээнд тулгуурлан сургалтын чиглэл боловсруулах, цаашлаад энэ төрлийн хууль тогтоомжийг нэг мөр ойлгож, хэрэгжүүлэхэд хууль зүйн санал, дүгнэлт, арга зүйн зөвлөгөө, баримжаа болохуйц байх зорилтыг хангах хүрээнд судалгааны тайлан боловсруулагдсан.  Нөгөөтэйгүүр, уг судалгааны ажлын өөр нэг зорилго нь захиргааны хэргийн анхан болон давж заалдах шатны шүүхийн шүүгчид, тэдгээр шүүхийн захиргааны ажилтнуудад энэ төрлийн маргаанд хяналтын шатны шүүхээс өгсөн хууль зүйн үнэлэлт, ялангуяа захиргааны хэргийн шүүхийн шийдвэр, магадлалд өөрчлөлт оруулсан, хүчингүй болгосон талаарх шийдвэрт үндэслэн шүүхээс хууль хэрэглэх, тайлбарлах ажиллагаанд анхаарвал зохих тодорхой зарим асуудалд мөн чиглүүлэхийг зорьсон болно. Уг судалгааны ажлыг 2020 оны 11 дүгээр сард “IDLO” Олон Улсын хөгжлийн эрх зүйн байгууллагад хүлээлгэн өгсөн бөгөөд дээрх судалгааны ажлын хүрээнд 2021 оны 1 дүгээр сарын 12-ны өдөр ШӨХТГ-ын байцаагч нарт сургалт-лекц орсон. Түүнчлэн тус төслөөс бүтээж буй “Өрсөлдөх эрх чөлөө” баримтат кинонд өрсөлдөөний эрх зүйн орчин, түүний зохицуулалтын талаар яриа өгч оролцсон бөгөөд тус баримтат кино юм. Уг кино хараахан нийтийн хүртээл болоогүй бөгөөд зөвхөн уг кинонд оролцсон хүмүүст хянуулах зорилгоор хаалттай линкийг ирүүлсэн. Хаалттай линк: <https://youtu.be/tQX6H0YJB7I>  **2014.06.12-2020.09.23 хүртэл хугацаанд Улсын Дээд шүүхийн Тамгын газрын даргаар ажиллаж байхдаа:**   1. Монгол Улсад орчин цагийн шүүх үүсгэн байгуулагдсаны 105, Улсын Дээд шүүх үүсгэн байгуулагдсаны 90 жилийн ойн хүрээнд Улсын Дээд шүүхээс **Монголын шүүх I, II, III боть** номыг эмхтгэн хэвлүүлэх ажлыг санаачилж, судалгаа, мэдээлэл, техникийн туслалцаатайгаар оролцож, хэвлэлтийн эхийг хянаж, 2016 онд хэвлүүлж, нийтийн хүртээл болсон.   “Монголын шүүх I” ботид 1911 оноос 2016 оныг хүртэлх шүүхийн зохион байгуулалтын болон шүүн таслах ажиллагаанд хамаарах эрх зүйн эх сурвалжууд багтсан бөгөөд тус ботийг I, II хэсэгт хувааж хэсэгчлэн хэвлүүлсэн. Учир нь Монголын шүүхийн түүхэнд холбогдох баримт нь нэг удаагийн бэсрэгхэн бүтээлд агуулагдахааргүй өргөн, мөн уншигч хэрэглэхэд төвөгтэй байдал үүсгэхгүй үүднээс хэсэгчилсэн бөгөөд тус ботийн II дахь хэсэг 2017 онд хэвлэгдсэн юм.  “Монголын шүүх II” ботид Монголын шүүхийн өнгөрсөн 100 жил, ирээдүйн чиг хандлагын талаарх шүүгч, эрдэмтэд, зохиогчдын бичсэн нийтлэл болоод эрүү, иргэн, захиргааны хэргийн шүүн таслах ажиллагаанд холбогдох эрдэм шинжилгээ, судалгааны зарим бүтээлийг агуулсан.  “Монголын шүүх III” ботид Монгол Улсын шүүхүүдийн түүхэн замнал, шүүгч, ажилтнуудын танилцуулгыг багтааж, танилцуулга, зурагт-альбом хэлбэрээр хэвлэгдсэн.   1. Улсын Дээд шүүх нь холбогдох хууль тогтоомжид заасны дагуу Нийт шүүгчдийн хуралдааны болон зөвлөгөөнийхөө дэгийг өөрөө тогтоох, Үндсэн хууль, Шүүхийн тухай хуульд заасны дагуу хуулийн албан ёсны тайлбар гаргах, Улсын Дээд шүүхийн шийдвэр шүүхийн эцсийн шийдвэр байх агуулгыг хэрэгжүүлж хууль хэрэглээний нэгдсэн жишиг тогтоох зэргээр “**Амьд эрх зүй**”-г бүтээх олон механизм үйлчилж байгаа тул тэдгээрийн явц байдал, ялангуяа процесст жишиг болохуйц судалгааны бүтээл болох “**Дэлхийн Дээд шүүхүүд**” судалгааны бүтээлийг санаачилж, гүйцэтгэж, одоо хэвлэлтэд шилжихэд бэлэн болсон.   Уг бүтээл нь Улсын Дээд шүүхээс дэгээ өөрөө тогтоох, хууль хэрэглээний нэгдсэн жишиг бий болгох, хууль тайлбарлах ажиллагаанд нь мэдээлэл, судалгааны, зарим тохиолдолд эх сурвалжийн болон жишгийн томоохон нөлөөлөл-үүргийг гүйцэтгэх учиртай бөгөөд нэгэнт туршигдсан загвар, процесс, аргачлалд тулгуурлах, хүний эрх, эрх чөлөөний хэрэгжилтийг удиртгал болгосон жишээнд суурьлах нь шүүн таслах ажиллагааны тасралтгүй байдал, чанар, үр нөлөөнд чухал ач холбогдолтой гэж үзсэн болно.   1. Монгол Улсын шүүхээс хянан шийдвэрлэсэн хэрэг маргааны 2008-2013 оны дэлгэрэнгүй судалгааг санаачилж, нэгтгэн боловсруулахад оролцож, “**Монгол Улсын шүүхээс сүүлийн 5 жилд хянан шийдвэрлэсэн хэрэг маргаан**” сэдэвт бүтээлийг “Улсын Дээд шүүхийн мэдээлэл” сэтгүүлийн 2015 оны дугааруудад хэсэгчлэн нийтлүүлсэн.   Уг бүтээлийн гол агуулгыг товч илэрхийлбэл Монголын шүүхийн хэрэг хянан шийдвэрлэх ажиллагааны газрын зураг бөгөөд шүүхийн байршлаар бус харин хэрэг маргаан хянан шийдвэрлэж буй бүтцээр нь хийсэн судалгаа юм. Тодруулж хэлбэл, эрүүгийн хэргийн хувьд баруун аймагт малын хулгай их байгаа бол суурин газруудад орон байрны хулгай их, иргэний хэргийн хувьд орон нутагт зээлийн маргаан их байгаа бол суурин газарт гэрээний үүргийн маргаан, захиргааны хэргийн хувьд орон нутагт төрийн албаны болон тэтгэвэр, тэтгэмжийн маргаан зонхилох бол суурин газарт тусгай зөвшөөрөлд холбогдох маргаан түгээмэл зэргээр хэргийн бүтцээр нь хийсэн судалгаа юм.  Уг судалгааны бүтээлийг шүүхийг дагнан байгуулах, шүүгчдийг сургах, давтан болон дахин мэргэшүүлэх, тэдгээрийг нарийн мэргэшүүлэх хэрэгцээ, шаардлагыг тодорхойлоход зориулсан бөгөөд ингэснээр шүүн таслах ажиллагааны чанар үзүүлэлтэд зохих ахиц гаргах, хуулийг нэг мөр ойлгож хэрэгжүүлэх явдлыг бэхжүүлэхэд ач холбогдолтой гэж үзэж гүйцэтгэсэн юм. Уг судалгааг цаашид 5-7 жилийн давтамжтайгаар гүйцэтгэхээр төлөвлөж байсан бөгөөд хууль тогтоомжийн өөрчлөлтийн үр нөлөө хэрхэн хангагдаж буйг хэмжих бас нэгэн гол шалгуур болох аргачлал-судалгаа гэж тооцож хэрэгжүүлсэн болно.   1. Улсын Дээд шүүхийн цахим хуудас [**www.supremecourt.mn**](http://www.supremecourt.mn) -ийг шинэчлэх ажлыг санаачилж, саналаа тусгаж, 2015 онд хэрэгжүүллээ.   Улсын Дээд шүүхийн шүүн таслах болон бусад үйл ажиллагааг цахим болгох зорилтын хүрээнд “Онлайнсолюшнс” компанитай зохих журмын дагуу гэрээг байгуулж, хамтран ажиллаж Улсын Дээд шүүхийн цахим хуудсыг шинэчилсэн бөгөөд ингэснээр Монголын шүүхүүдээс анх удаа хэргийн оролцогчид болон сонирхогч бусад этгээдэд шүүх хуралдааны зарыг урьдчилан мэдэгдэх зорилгоор хуанлийн системд шилжүүлж, тухайн шүүх хуралдааны тоймыг дор бүр нь олон нийтэд мэдээллэх горимтой болсон юм.  Түүнчлэн Улсын Дээд шүүхээр шийдвэрлэгдсэн хэргүүдийг өмнө нь шийдвэрлэсэн шүүхүүдийн шүүн таслах ажиллагааны чанарын үзүүлэлтийг хэргийн төрлөөр нь, шүүхийн тогтолцоогоор нь, шүүх нэг бүрээр нь илэрхийлэх системийг нэвтрүүлснээр хяналтын шатны журмаар шийдвэрлэгдсэн хэргийн чанарын хөдөлгөөн олон нийтэд болон бусад судлаачдад нээлттэй болсон юм. Өөрөөр хэлбэл, хянагдсан нийт хэргийн анхан болон давж заалдах шатны шүүхийн шийдвэрийн хөдөлгөөн ямар түвшинд илэрхийлэгдэж байгааг шууд харах боломжтой болсон юм.  Түүнчлэн төрийн байгууллага, ялангуяа шүүх иргэдэд үйлчилгээ үзүүлэх, тэдгээрийн санал, хүсэлтийг хангах цахим орчинг бүрдүүлэх зорилгоор Улсын дээд шүүхийн эрхлэх бүртгэлийг цахим хэлбэрт шилжүүлснээр хяналтын шатны шүүх хуралдааны тогтоол, шүүгчийн тусгай санал, Улсын төрийн намын бүртгэл, Өмгөөлөгчийн шүүхэд төлөөлөх эрхийн бүртгэл, цагаатгалын бүртгэл олон нийтэд нээлттэй болсон юм.  Мөн 2019-2020 онд Улсын Дээд шүүхийн дотоод цахим орчныг бүрдүүлэх ажлыг санаачилж, хэрэгжүүлсэн бөгөөд ингэснээр Улсын Дээд шүүх вэб сайт-дотоод цахим системийнхээ тусламжтайгаар 90% цахим хэлбэрт шилжин ажиллах бэлтгэл хангагдсан болно.   1. Улсын Дээд шүүхэд эрх бүхий байгууллагуудаас ирүүлсэн дараах хууль тогтоомжийн төслүүдэд санал өгөх ажлыг зохион байгуулж, зохих санал, төсөл боловсруулах, тэдгээртмэдээлэл, судалгаа, арга зүйн туслалцаа үзүүлж оролцож байсан. Тухайлбал,   **2015 онд**:   * Эрүүгийн хэрэг шалган шийдвэрлэх тухай хуулийн шинэчилсэн найруулгын төсөл; * Арбитрын тухай хуулийн шинэчилсэн найруулга болон дагалдах хуулийн төсөл; * Иргэний улсын бүртгэлийн тухай хуулийн шинэчилсэн найруулгын төсөл; * Захиргааны ерөнхий хуулийн шинэчилсэн найруулгын төсөл; * Захиргааны хэрэг шүүхэд хянан шийдвэрлэх тухай хуулийн шинэчилсэн найруулгын төсөл;   **2016 онд**:   * Зөрчлийн тухай хуулийн шинэчилсэн найруулгын төсөл; * Зөрчил шалган шийдвэрлэх тухай хуулийн шинэчилсэн найруулгын төсөл; * Иргэний хэрэг шүүхэд хянан шийдвэрлэх тухай хуульд нэмэлт өөрчлөлт оруулах тухай хуулийн төсөл; * Хуулийн этгээдийн улсын бүртгэлийн тухай хуулийн шинэчилсэн найруулгын төсөл;  1. **онд**:  * Иргэний хэрэг шүүхэд хянан шийдвэрлэх тухай хуульд нэмэлт, өөрчлөлт оруулах тухай хуулийн төсөл; * Хуулийн этгээдийн улсын бүртгэлийн тухай хуулийн шинэчилсэн найруулгын төсөл; * Хөдөлмөрийн тухай хуулийн шинэчилсэн найруулгын төсөл; * Зохиогчийн эрх болон түүнд хамаарах эрхийн тухай хуулийн шинэчилсэн найруулгын төсөл; * Патентийн тухай хуулийн шинэчилсэн найруулгын төсөл;   **2018 онд**:   * Ашгийн төлөө бус хуулийн этгээдийн тухай /шинэчилсэн найруулга/ хуульд нэмэлт, өөрчлөлт оруулах тухай;   Архив, албан хэрэг хөтлөлтийн тухай хуулийн шинэчилсэн найруулгын төсөл;   * Гэрч, хохирогчийг хамгаалах тухай хуульд нэмэлт, өөрчлөлт оруулах тухай хуулийн төсөл; * “Зохиогчийн эрх болон түүнд хамаарах эрхийн тухай” хуулийн шинэчилсэн найруулгын төсөл; * “Монгол Улсын Үндсэн хууль”-д оруулах нэмэлт, өөрчлөлт оруулах тухай төсөл; * Өмгөөллийн тухай хуулийн шинэчилсэн найруулгын төсөл; * Улсын бүртгэлийн ерөнхий хуулийн шинэчилсэн найруулгын төсөл; * Хөдөлмөрийн тухай хуулийн шинэчилсэн найруулгын төсөл; * Хуулийн этгээдийн улсын бүртгэлийн тухай хуулийн шинэчилсэн найруулгын төсөл; * Хууль зүйн туслалцааны тухай /шинэчилсэн найруулга/ хуульд нэмэлт, өөрчлөлт оруулах тухай хуулийн төсөл;   **2019 онд**:   * Гадаадын иргэний эрх зүйн байдлын тухай хуульд нэмэлт, өөрчлөлт оруулах тухай хуулийн төсөл; * Мөнгө угаах болон терроризмыг санхүүжүүлэхтэй тэмцэх тухай хуульд нэмэлт, өөрчлөлт оруулах тухай хуулийн төсөл; * Нотариатын тухай хуулийн шинэчилсэн найруулгын төсөл; * Өмгөөллийн тухай хуулийн шинэчилсэн найруулгын төсөл; * Төрийн албаны ёс зүй, сахилга хариуцлагын тухай хуулийн төсөл;  1. **онд**:  * Шүүхийн тухай хуулийн шинэчилсэн найруулгын төслийг боловсруулах, хууль санаачлагчид түүнийг уламжлах, зохион байгуулах Улсын Дээд шүүхийн ажлын хэсэгт Ерөнхий шүүгч Х.Батсүрэнгийн гаргасан захирамжийн дагуу ажиллаж байсан.  1. Шүүхийн тухай багц хууль болон Шүүхийн ерөнхий зөвлөлөөс шинэчлэн батлагдсан дүрэм, журамд нийцүүлэн Улсын Дээд шүүхийн шүүгч, ажилтнуудын өдөр тутамын үйл ажиллагаанд дагаж мөрдөх заавар, дүрэм, журам, стандартуудыг боловсруулахад оролцож, тэдгээр нь Ерөнхий шүүгчийн захирамж, Тамгын газрын даргын тушаалаар батлагдсан. Тухайлбал, Улсын Дээд шүүхийн Ерөнхий шүүгчийн 2015 оны 8 дугаар сарын 18-ны өдрийн 42, 44, 45, 46, 47, 48, 49 дүгээр захирамжаар батлагдсан:  * “Ерөнхий шүүгчийн ажлын албаны ажиллах журам”; * “Улсын Дээд шүүхийн хэвлэл мэдээлэл, олон нийттэй харилцах журам”; * “Улс төрийн хилс хэрэгт хэлмэгдэгчийг цагаатгасан тухай үнэмлэх олгох журам”; * “Архивын ажлын үндсэн заавар”; * “Архивын үйлчилгээний хөлс авах журам”; * “Улсын Дээд шүүхэд ирсэн хэрэг болон иргэд, хуулийн этгээдээс гаргасан өргөдөл, хүсэлт, гомдлыг хүлээн авах, хуваарилах, шийдвэрлэх журам” * “Практик судлалын хэлтсийн ажиллах журам” * “Улсын Дээд шүүхийн Хөдөлмөрийн дотоод журам” зэрэг болно. * Мөн Тамгын газрын даргаар ажиллаж байхдаа УДШ-ийн ТГД-ын 2015 оны 8 дугаар сарын 28-ны өдрийн 118, 119, 120, 121, 123 дугаар тушаалаар батлагдсан * “Улсын Дээд шүүхэд автомашин хэрэглэх журам”; * “Улсын Дээд шүүхийн албаны гар утас хэрэглэх журам”; * “Халамжийн санг бүрдүүлэх, хадгалах, зарцуулах журам” * “Ахмадын зөвлөлийн үйл ажиллагааны журам”; * “Шүүх хуралдааны үйл явцыг ажиглах, мэдээлэл авах ажиллагааг зохион байгуулах заавар”; * “Ажлын байрны тодорхойлолт батлах тухай” зэрэг журам, заавар, тодорхойлолтыг боловсруулж, хянаж, батлан хэрэгжүүлж Тамгын газрын дотоод үйл ажиллагааны эрх зүйн үндсийг нарийвчлан зохицуулж, бүрдүүлсэн.   **Шихихутуг ХЗДС-д багшаар ажиллаж байхдаа:**   1. Болорсролын магадлан итгэмжлэх үндэсний зөвлөлийн 2006 оны 11 дүгээр сарын 20-ны өдөр тус сургуулийн хөтөлбөрийг 2 дахь удаагаа, **ахисан түвшний магадлан итгэмжлэл** олгоход Захиргааны эрх зүй, Захиргааны процессийн эрх зүй, тэдгээрт холбогдох бусад хичээлийн сургалтын хөтөлбөрийг шинэчлэн боловсруулж, түүний агуулгыг баталгаажуулахад оролцсон.   Хөтөлбөрийн магадлан итгэмжлэлийг БМИҮЗ, Хөтөлбөрийн үнэлгээний мэргэжлийн зөвлөл, шинжээчид, хөтөлбөр хэрэгжүүлэгч нэгж гэсэн 4 субьектийг түшиглэн явагддаг харилцаа бөгөөд энэхүү үйл ажиллагаанд тухайн мэргэжлийн холбоод, ажил олгогчдын төлөөлөгчдийг аль болохоор өргөн хүрээнд татан оролцуулж, гадаад орнуудын чиг хандлагад нийцүүлж хийгддэг процесс болно.  Хөтөлбөрийн магадлан итгэмжлэлийн зорилго нь тухайн сургалтын байгууллагын хэрэгжүүлж байгаа сургалтын хөтөлбөрийг тасралтгүй боловсронгуй болгох, сургалтад шинэлэг дэвшилтэт арга технологи нэвтрүүлэхийг дэмжих, бэлтгэж буй мэргэжилтний чадварыг сайжруулахад нөлөө үзүүлэх, сайн хөтөлбөрүүдийг нийтэд хүргэж мэдээлэхэд оршдог.  Хууль зүйн сургалтын хөтөлбөрийг магадлан итгэмжилснээр улс хоорондын дээд болон мэргэжлийн боловсролыг харилцан хүлээн зөвшөөрөх, кредит цагийг хөрвүүлэх асуудлын үндэс суурь тавигдаж, манай орны оюутан залуучууд тухайн сурч байгаа анги, курс, эзэмшсэн мэргэжил, эрдмийн зэргээ гадаадын их, дээд сургуулиудад шууд үргэлжлүүлэх ба ахиулан суралцах боломжийг бүрдүүлдэг ач холбогдолтой юм.  Нөгөөтэйгүүр иргэд өөрийн боловсрох хэрэгцээнд нийцсэн сургалтын байгууллагаа /хөтөлбөр/ сонгоход туслана. Тухайн боловсролын байгууллага /хөтөлбөр/ өөрөө өөрийгөө таних, өөрийгөө бусадтай жиших, бусад байгууллагатай харилцан итгэлцэх, бие биенийхээ хөтөлбөрийг хүлээн зөвшөөрөхөд туслана. Тухайн боловсролын байгууллага /хөтөлбөр/ төрөөс санхүүгийн дэмжлэг авах, суралцагчид төрийн хөнгөлөлт, урамшуулал, зээлд хамрагдах эрх эдлэх, төрийн захиргааны эрх бүхий байгууллагаас зохих шийдвэр дүгнэлт гаргах үндэс болно. Боловсролын байгууллага /хөтөлбөр/ цаашид өөрийгөө сайжруулах, хөгжүүлэх, ингэснээр улсын хэмжээнд нийт дээд боловсролын байгууллагад тавих минимум шаардлагын төвшинг улам дээшлүүлэх бололцоог олгоно. Багш, хамт олныг байгууллагаа үнэлэх, байгууллагын төлөвлөлтөнд өргөнөөр татан оролцуулна. Өөрсдөө сургуулийнхаа юу нь болохгүй доголдож байгааг тогтоож, хүн бүр суралцаж, дадлагатай болох боломжийг бүрдүүлдэг зэрэг олон давуу талыг дурдаж болно.   1. Хууль зүйн үндэсний хүрээлэнгээс эрхлэн зохион байгуулдаг Хуульчдыг сонгон шалгаруулах мэргэшлийн шалгаруулалтад оролцогчдод зориулсан “Захиргааны эрх зүй”, “Захиргааны процессийн эрх зүй”-н шалгалтын бодлого бодох аргачлал эзэмшүүлэх сургалт-лекцийг 2008-2017 онуудад тус хүрээлэнгийн урилгаар удирдсан. Түүнчлэн уг шалгаруулалтын “шалгагч-багш”аар 2006-2014 онуудад Захиргааны эрх зүйн хороонд ажилласан бөгөөд энэ хүрээнд Захиргааны эрх зүй, Захиргааны процессийн эрх зүйн сорилын буюу тестийн санг үүсгэлцэх, жишиг даалгавар буюу бодлогын сан үүсгэх зорилгоор тус бүр 100 тестийг хариултын хамт, мөн 10 бодлогыг хууль зүйн шийдлийн хамт боловсруулан хүлээлгэн өгч, ажилласан.   Түүнчлэн хуульчдын үргэлжилсэн сургалт, багц цаг олгох сургалтад 2007-2013 онуудад Үндсэн хуулийн эрх зүй, Захиргааны эрх зүйн хичээлийг орж байсан бөгөөд энэ хүрээнд хангайн бүсийн буюу Өвөрхангай, Баянхонгор, Архангай аймгийн хуульчдад 2009 онд, говийн бүсийн буюу Говьсүмбэр, Дорноговь, Өмнөговь, Дундговь аймгийн хуульчдад 2010 онд уг сургалтыг зохион байгуулж, хичээл зааж байсан.   1. Дэлхийн банкны санхүүжилттэй “Шүүх эрх зүйн шинэтгэл” төслөөс 2003-2005 оны хооронд хэрэгжүүлсэн Захиргааны хэрэг хянан шийдвэрлэх тухай хуулийг олон нийтэд тайлбарлан таниулах, сурталчлах, хуулийн агуулга, зохицуулалтын талаар мэдээлэл түгээх ажилд оролцож байсан. Тус төслийн хүрээнд Захиргааны хэрэг хянан шийдвэрлэх тухай хуулийн зохицуулалтад өртөж болох эрх зүйн харилцааг төлөөлүүлэн хууль зүйн жүжигчилсэн тоглолт хэлбэрээр теле-зохиомж боловсруулж, MN25 дугаар суваг телевизээр олон нийтэд хүргэж, тэдгээрийг мэдээллээр хангах ажилд зохиомжийн төсөл боловсруулах, түүнийг теле хэлбэрт шилжүүлэх ажлыг зохион байгуулж оролцсон. Өөрөөр хэлбэл, дээрх хуулийг 2004 оноос хүчин төгөлдөр дагаж мөрдөхөөс өмнө захиргааны байгууллага, албан тушаалтны ямар үйл ажиллагаа хууль бус гэж тооцогдох, түүнд хэрхэн гомдол, нэхэмжлэл гарган шийдвэрлүүлж эрхээ хамгаалах талаар иргэдэд хууль зүйн мэдлэг, мэдээлэл олгох ажилд Б.Чимид багшийн удирдлага дор ажилласан. |
| **3.5** | **Мэргэжлийн холбоо, байгууллагын гишүүнчлэлийн талаар**  Монголын Хуульчдын холбоо, Монголын Өмгөөлөгчдийн холбоо, хууль зүйн эсхүл хүний эрхийн чиглэлээр ажилладаг бусад холбоо, байгууллагад гишүүн бол хамгийн сүүлийнхээс нь эхлэн он дарааллаар нэрлэн бичиж, гишүүнчлэл тус бүрийг нотлох баримтыг хавсаргана.  -Мэргэжлийн холбоо, байгууллагын гишүүн болсон огноог бичнэ. Уг байгууллагын гишүүнчлэлийг түдгэлзүүлж, хүчингүй болгож, дуусгавар болгож байсан бол энэ талаар бичиж, шалтгааныг нь тайлбарлана.  -Мэргэжлийн холбоо, байгууллагад эрхэлж байсан албан тушаал, гүйцэтгэсэн чиг үүргийн нэр, огноог хамгийн сүүлийнхээс нь эхлэн он дарааллаар бичнэ. |
| 1. **Монголын Хуульчдын холбооны гишүүн.**  * 2014.07.07-ны өдөр Хуулчийн мэргэжлийн үйл ажиллагаа эрхлэх зөвшөөрлийн №1903 дугаартай “ГЭРЧИЛГЭЭ”-г Монголын Хуульчдын Холбооноос шинэчлэн олгосон /*Хуульчийн эрх зүйн байдлын тухай хууль шинэчлэн найруулагдаж, батлагдан, хүчин төгөлдөр үйлчилж эхэлсэнтэй холбогдуулан уг хуулийг дагаж мөрдөх журмын тухай хуульд заасны дагуу хүсэлтээ гаргаснаар өмнө нь эзэмшиж байсан гэрчилгээг шинэчилсэн журмын дагуу олгосон*/. * 2004.02.16-ны өдөр хуульчдын 2004 оны сонгон шалгаруулалтад тэнцсэн тул №000741 дугаартай “ГЭРЧИЛГЭЭ”-г Хуульчдаас сонгон шалгаруулах ажлыг эрхлэн гүйцэтгэх орон тооны бус зөвлөлөөс олгосон.  1. **Монголын Өмгөөлөгчдийн холбооны гишүүн.**  * Хууль зүй, дотоод хэргийн сайдын 2006 оны 22 дугаар тушаалаар Аж ахуйн үйл ажиллагааны тусгай зөвшөөрлийн тухай хуулийн дагуу 2006 оны 2 дугаар сарын 15-ны өдрөөс эхлэн №972 дугаартай “ӨМГӨӨЛЛИЙН ҮЙЛ АЖИЛЛАГАА ЭРХЛЭХ ТУСГАЙ ЗӨВШӨӨРӨЛ”-ийг 2008 оны 6 дугаар сарын 16 өдрийг хүртэл эзэмшиж байсан. Улсын Дээд шүүхэд шинжээчээр ажиллах болсон тул МӨХ-нд хүсэлтээ гаргаж, эрхээ түдгэлзүүлсэн, 2008.06.16-ны өдрөөс хойш өмгөөллийн үйл ажиллагаа эрхлээгүй. |
| **3.6** | **Байгаа бол хэвлүүлсэн бүтээл болон олон нийтэд өгсөн мэдээлэл**  -Өөрийн боловсруулсан, хянасан ном, өгүүлэл, тайлан, шийдвэр, зөвлөмж зэрэг аливаа хэлбэрээр хэвлүүлсэн материал байгаа бол гарчиг, хэвлэсэн газар, огноог бичнэ.  -Өөрийн харьяалагддаг байгууллагын нэрийн өмнөөс бэлдсэн, эсхүл бэлдэхэд оролцсон аливаа хууль тогтоомж, дүрэм, журам, шийдвэр, тайлан, зөвлөмж болон бусад материал байгаа бол түүнийг хэвлэсэн байгууллагын нэр, хаяг, огноо, гол агуулгыг бичнэ.  -сүүлийн таван жилийн хугацаанд хэлэлцүүлсэн лекц, илтгэл, нээлтийн үг зэрэг илтгэл, ярианы товч утга, огноо, газар, танилцах арга замыг бичнэ. Тухайн илтгэл, ярианы хуулбарыг хийх боломжгүй бол түүнийг зохион байгуулсан байгууллагын нэр, хаяг, илтгэл, ярианы огноо, товч утгыг бичнэ.  -сүүлийн таван жилийн хугацаанд хэвлэл, мэдээллийн хэрэгсэлд өгсөн ярилцлага, нийтлэлийг хамгийн сүүлийнхээс нь эхлэн жагсааж бичнэ. Ярилцлага, нийтлэлүүдийн огноог зааж, боломжтой бол ярилцлагын тэмдэглэл, дүрс бичлэг, нийтлэлийг хуулбарлан өгнө.  **Жич:** Дээр дурдсан материал тус бүрээс нэгийг хавсаргах бөгөөд боломжтой бол цахимаар үзэх линкийг тусгана. |
| 1. “Өөрийн боловсруулсан, хянасан ном, өгүүлэл, тайлан, шийдвэр, зөвлөмж зэрэг аливаа хэлбэрээр хэвлүүлсэн материал байгаа бол гарчиг, хэвлэсэн газар, огноог бичнэ.” гэсний хүрээнд:  * “**Захиргааны процесс гэх ойлголтын тухайд**” сэдэвт нийтлэл, Ж.Наранпүрэв. “Шихихутуг” Эрх зүйн шинжлэх ухааны онол, арга зүйн сэтгүүл. УБ. 2003. Дугаар№8, 30 дахь талд; * “**Төрийн эрх мэдэл хуваарилалтыг ойлгохуй**” сэдэвт нийтлэл, Ж.Наранпүрэв. “Шихихутуг” Хууль зүйн шинжлэх ухааны онол, арга зүй, мэдээлэл сэтгүүл. УБ. 2004. 81 дэх талд; * “**Хууль зүйн сургалтын агуулга, арга зүй: Өнгөрсөн, одоо, цаашдын төлөв**” сэдвээр Олон улсын эрдэм шинжилгээний бага хуралд хэлэлцүүлсэн илтгэл, Ж.Наранпүрэв. Их Монгол Улс байгуулсны 800 жил, Шихихутуг Хууль зүйн дээд сургууль үүсгэн байгуулагдсаны 15 жилийн ойд зориулсан “Монголын төр, эрх зүйн түүхэн уламжлал, орчин үе” сэдэвт Олон улсын эрдэм шинжилгээний бага хурлын материал. УБ. 2006. 208 дахь талд; * “**Захиргаа, иргэд хоорондын харилцаа**” сэдвээр гарын авлагын нэг хэсгийг /хамтын бүтээл/ боловсруулахад оролцсон, Ж.Наранпүрэв, Д.Баялагцэнгэл. “Эрх зүйн хөтөч-арга зүй” хамтын бүтээл. УБ. 2006. 198 дахь талд; * “**Хуулийн зорилтыг шинжлэх нь**” сэдвээр Олон улсын эрдэм шинжилгээний бага хуралд хэлэлцүүлсэн илтгэл, Ж.Наранпүрэв. “Харьцуулсан эрх зүйн онол, практикийн орчин үеийн асуудал” сэдэвт Олон улсын эрдэм шинжилгээний бага хурлын материал. УБ. 2007. 119 дэх талд; * “**Хуулийн зорилтыг шинжлэх нь**” сэдвээр Улсын Дээд шүүхээс зохион байгуулсан эрдэм шинжилгээний бага хуралд хэлэлцүүлсэн илтгэл, Ж.Наранпүрэв. “Шүүхээс хууль тайлбарлах хэрэглэх онол практикийн тулгамдсан асуудал”. УБ. 2008. 155 дахь талд; * “**Албан татвар төлөх үүрэг үүсэх, өөрчлөгдөх, дуусгавар болох үндэслэл**” /Долоодугаар бүлэг/, “**Албан татварын хөнгөлөлт, чөлөөлөлт**” /Арвангуравдугаар бүлэг/, Ж.Наранпүрэв. “Монгол Улсын албан татварын эрх зүй”. УБ. 2010. 66 дахь талд, 132 дахь талд; * “**Төрийн үйлчилгээний соёлын онол, практикийн асуудал**” сэдвээр Олон улсын онол-практикийн бага хуралд хэлэлцүүлсэн илтгэл, УИХ-ын гишүүн Ж.Сүхбаатар, Ж.Наранпүрэв нар /хамтын бүтээл/. “Төрийн албаны соёл: Шударга ёс, ил тод байдал, ёс зүй” сэдэвт Олон улсын онол-практикийн бага хурлын эмхтгэл. УБ. 2010. 30 дахь талд; * **“Хүний хууль ёсны ашиг сонирхлыг шүүхийн журмаар хамгаалах” сэдвээр** олон улсын эрдэм шинжилгээний бага хуралд хэлэлцүүлсэн илтгэл, Ж.Наранпүрэв. “Хууль бүтээх үйл ажиллагааны шинжлэх ухааны үндэс, хууль тогтоомжийг боловсронгуй болгох үндсэн чиглэл” сэдэвт олон улсын эрдэм шинжилгээний бага хурал. 2016 оны 09 дүгээр сарын 28-ний өдөр МУИС-ийн дугуй зааланд болсон. Дэлгэрэнгүйг shihihutug.edu.mn/index.php/khutug/news/28 линкээр үзэх боломжтой.  1. “Өөрийн харьяалагддаг байгууллагын нэрийн өмнөөс бэлдсэн, эсхүл бэлдэхэд оролцсон аливаа хууль тогтоомж, дүрэм, журам, шийдвэр, тайлан, зөвлөмж болон бусад материал байгаа бол түүнийг хэвлэсэн байгууллагын нэр, хаяг, огноо, гол агуулгыг бичнэ.” гэсний хүрээнд:  * **2009 онд**: * Улсын Дээд шүүхээс 2007-2009 онд хууль тайлбарласан тогтоолыг эмхтгэн хуулийн албан ёсны тайлбарын эмхэтгэл; * “Монгол Улсын Дээд шүүхийн зөвлөмжийн эмхтгэл”; * “Захиргааны хэрэг хянан шийдвэрлэх тухай хуулийн дэлгэрэнгүй тайлбар” ном; * “Шүүхийн 2008 оны ажлын тайлан”; * Улсын Дээд шүүхээс хуулийн зарим зүйл, заалтыг тайлбарласан, * Монгол Улсын Засаг захиргаа, нутаг дэвсгэрийн нэгж, түүний удирдлагын тухай хуулийн зарим зүйл, заалтыг тайлбарлах тухай; * Аж ахуйн үйл ажиллагааны тусгай зөвшөөрлийн тухай хуулийн зарим зүйл, заалтыг тайлбарлах тухай; * Нэмэгдсэн өртгийн албан татварын тухай хуулийн зарим заалтыг тайлбарлах тухай зэрэг тайлбарыг боловсруулахад судалгаа, мэдээлэл бэлтгэх үүрэгтэйгээр оролцож, эдгээр тайлбарууд нь “Дээд шүүхийн мэдээлэл”, “Төрийн мэдээлэл” сэтгүүлүүдэд нийтлэгдэж, тус шүүхийн вэб сайтад байршсан. * Түүнчлэн, * “Шүүхийн тамга, тэмдэг, хэвлэмэл хуудас хэрэглэх тухай журам” 2009 оны 06 дугаар сарын 08-ны өдрийн №15 тоот Шүүхийн Ерөнхий зөвлөлийн даргын захирамж; * “Шүүхийн тамгын газар, хэлтэс, албаны заавал хөтлөх баримт бичгийн жагсаалт” 2009 оны 10 дугаар сарын 12-ны өдрийн №61 тоот Шүүхийн Ерөнхий зөвлөлийн даргын захирамж; * “Шүүгч, ажилтанд албан томилолт олгох, дүгнэх тухай журам” 2009 оны 06 дугаар сарын 08-ны өдрийн №15 тоот Шүүхийн Ерөнхий зөвлөлийн даргын захирамжийн төслийг боловсруулахад судалгаа, мэдээллийн үүрэг гүйцэтгэж оролцсон. * **2010 онд**: * Улсын Дээд шүүхээс 2008-2009 онд хууль тайлбарласан тогтоолыг эмхтгэн хуулийн албан ёсны тайлбарын эмхэтгэл; * “Монгол Улсын шүүхийн шийдвэрийн эмхтгэл” /эрүүгийн хэрэг/; * “Монгол Улсын шүүхийн шийдвэрийн эмхтгэл” /иргэний хэрэг/; * “Монгол Улсын шүүхийн шийдвэрийн эмхтгэл” /захиргааны хэрэг/; * “Шүүхийн 2009 оны ажлын тайлан”; * Улсын Дээд шүүхээс хуулийн зарим зүйл, заалтыг тайлбарласан, * Төрийн албаны тухай хуулийн зарим зүйл, заалтыг тайлбарлах тухай; * Захиргааны хэрэг хянан шийдвэрлэх тухай хуульд нэмэлт, өөрчлөлт оруулах тухай хуулийг шүүхийн практикт дагаж мөрдөх журмын тухай зэрэг тайлбарыг боловсруулахад судалгаа, мэдээлэл бэлтгэх үүрэгтэйгээр оролцож, эдгээр тайлбарууд нь “Дээд шүүхийн мэдээлэл”, “Төрийн мэдээлэл” сэтгүүлүүдэд нийтлэгдэж, тус шүүхийн вэб сайтад байршсан. * **2011 онд**: * “Монголын шүүхийн товчоон” нэг сэдэвт бүтээл; * “Захиргааны хэргийн шүүхийн шийдвэр” –ийн эмхтгэл; * “Шүүхийн 2010 оны ажлын тайлан” зэргийг боловсруулахад судалгаа, мэдээлэл бэлтгэх, зохион байгуулалтын үүрэгтэйгээр оролцож, эдгээр нь хэвлэгдэн нийтлэгдэж, олон нийтэд танилцуулагдсан. * **2012 онд**: * Захиргааны хэрэг хянан шийдвэрлэх тухай хуулийн тайлбар; * “Захиргааны эрх зүй” сургалтын гарын авлага-4; * “Шүүхийн 2011 оны ажлын тайлан” зэргийг боловсруулахад судалгаа, мэдээлэл бэлтгэх, зохион байгуулалтын үүрэгтэйгээр оролцож, эдгээр нь хэвлэгдэн нийтлэгдэж, олон нийтэд танилцуулагдсан. * **2013 онд**: * “Шүүхийн 2012 оны ажлын тайлан”; * “Захиргааны хэрэг эрх зүйн баримт бичгийн эмхэтгэл”; * “Захиргааны процессийн эрх зүйн болон нэр томьёоны тайлбар” зэргийг боловсруулахад судалгаа, мэдээлэл бэлтгэх, зохион байгуулалтын үүрэгтэйгээр оролцож, эдгээр нь хэвлэгдэн нийтлэгдэж, олон нийтэд танилцуулагдсан. * Мөн Хуульчийн эрх зүйн байдлын тухай хуулийн 30 дугаар зүйлийн 30.1-д “Хуульч хуульчийн мэргэжлийн үйл ажиллагаа эрхлэх зөвшөөрөл авсны дараа шүүхэд төлөөлөх эрх нээлгэхээр Улсын Дээд шүүхэд бүртгүүлж ... өмгөөлөгчийн нэрсийн жагсаалтад бүртгэгдэнэ.” гэсний дагуу Улсын Дээд шүүхийн шүүгчдийн зөвлөгөөний 2013 оны 6 дугаар сарын 21-ний өдрийн 03 дугаар тогтоолыг боловсруулахад оролцсон. * **2014 онд**: * “Монгол Улсын Дээд шүүх-2013”; * “Монгол Улсад Захиргааны хэргийн дагнасан шүүх 2004-2014” зэрэг нэг сэдэвт бүтээл, гарын авлага, альбомыг дангаар болон хамтран бүтээхэд судалгаа, мэдээлэл бэлтгэх, зохион байгуулалтын үүрэгтэйгээр оролцож, эдгээр нь хэвлэгдэн нийтлэгдэж, олон нийтэд танилцуулагдсан. * **2015 онд**: * “Монгол Улсын Дээд шүүх-2015”-ийг боловсруулахад судалгаа, мэдээлэл бэлтгэх, зохион байгуулалтын үүрэгтэйгээр оролцож, эдгээр нь хэвлэгдэн нийтлэгдэж, олон нийтэд танилцуулагдсан. * **Мөн онд Улсын Дээд шүүхээс** * Эрүүгийн хэрэг шалган шийдвэрлэх тухай хуулийн төсөл; * “Захиргааны хариуцлагын тухай хууль” болон “Замын хөдөлгөөний аюулгүй байдлын тухай” хуулийн зарим зүйл заалтад өөрчлөлт оруулж, хуулийн зохицуулалтыг боловсронгуй болгох талаар санал; * Арбитрын тухай хуулийн шинэчилсэн найруулга болон дагалдах хуулийн төсөл; * Иргэний улсын бүртгэлийн тухай хуулийн шинэчилсэн найруулгын төсөл; * Захиргааны ерөнхий хуулийн шинэчилсэн найруулгын төсөл; * Захиргааны хэрэг шүүхэд хянан шийдвэрлэх тухай хуулийн шинэчилсэн найруулгын төсөлд тус тус санал өгөх ажлыг зохион байгуулж, дээрх төслүүдэд мэдээлэл, судалгаа, арга зүйн туслалцаа үзүүлж оролцсон. * Түүнчлэн Шүүхийн тухай багц хууль болон Шүүхийн ерөнхий зөвлөлөөс шинэчлэн батлагдсан дүрэм, журамд нийцүүлэн Улсын Дээд шүүхийн шүүгч, ажилтнуудын өдөр тутамын үйл ажиллагаанд дагаж мөрдөх заавар, дүрэм, журам, стандартуудыг боловсруулахад оролцож, тэдгээр нь Ерөнхий шүүгчийн захирамж, Тамгын газрын даргын тушаалаар батлагдсан. Тухайлбал, Улсын Дээд шүүхийн Ерөнхий шүүгчийн 2015 оны 8 дугаар сарын 18-ны өдрийн 42, 44, 45, 46, 47, 48, 49 дүгээр захирамжаар батлагдсан: * “Ерөнхий шүүгчийн ажлын албаны ажиллах журам”; * “Улсын Дээд шүүхийн хэвлэл мэдээлэл, олон нийттэй харилцах журам”; * “Улс төрийн хилс хэрэгт хэлмэгдэгчийг цагаатгасан тухай үнэмлэх олгох журам”; * “Архивын ажлын үндсэн заавар”; * “Архивын үйлчилгээний хөлс авах журам”; * “Улсын Дээд шүүхэд ирсэн хэрэг болон иргэд, хуулийн этгээдээс гаргасан өргөдөл, хүсэлт, гомдлыг хүлээн авах, хуваарилах, шийдвэрлэх журам” * “Практик судлалын хэлтсийн ажиллах журам” * “Улсын Дээд шүүхийн Хөдөлмөрийн дотоод журам” зэрэг болно. * Мөн Тамгын газрын даргаар ажиллаж байхдаа УДШ-ийн ТГД-ын 2015 оны 8 дугаар сарын 28-ны өдрийн 118, 119, 120, 121, 123 дугаар тушаалаар батлагдсан * “Улсын Дээд шүүхэд автомашин хэрэглэх журам”; * “Улсын Дээд шүүхийн албаны гар утас хэрэглэх журам”; * “Халамжийн санг бүрдүүлэх, хадгалах, зарцуулах журам” * “Ахмадын зөвлөлийн үйл ажиллагааны журам”; * “Шүүх хуралдааны үйл явцыг ажиглах, мэдээлэл авах ажиллагааг зохион байгуулах заавар”; * “Ажлын байрны тодорхойлолт батлах тухай” зэрэг журам, заавар, тодорхойлолтыг боловсруулж, хянаж, батлан хэрэгжүүлсэн. * **2016 онд**: * “Монгол Улсын Дээд шүүх-2016”; * Монгол Улсад орчин цагийн шүүх байгуулагдсаны 105 жил, Улсын Дээд шүүхийн 90 жилийн ойд зориулсан “Монголын шүүх I, II, III” ботиудыг боловсруулахад судалгаа, мэдээлэл бэлтгэх, зохион байгуулалтын үүрэгтэйгээр оролцож, эдгээр нь хэвлэгдэн нийтлэгдэж, олон нийтэд танилцуулагдсан. * **Мөн онд Улсын Дээд шүүхээс** * Зөрчлийн тухай хуулийн шинэчилсэн найруулгын төсөл; * Зөрчил шалган шийдвэрлэх тухай хуулийн шинэчилсэн найруулгын төсөл; * Иргэний хэрэг шүүхэд хянан шийдвэрлэх тухай хуульд нэмэлт өөрчлөлт оруулах тухай хуулийн төсөл; * Хуулийн этгээдийн улсын бүртгэлийн тухай хуулийн шинэчилсэн найруулгын төсөл; * “Иргэний хэргийн хөдөлгөөний нийтлэг аргачлал” журмын төсөлд тус тус санал өгөх ажлыг зохион байгуулж, дээрх төслүүдэд мэдээлэл, судалгаа, арга зүйн туслалцаа үзүүлж оролцсон. * **2017 онд**: * “Монгол Улсын Дээд шүүх-2017”; * Иргэний хэрэг шүүхэд хянан шийдвэрлэх тухай хуульд нэмэлт өөрчлөлт оруулах тухай хуулийн төсөл; * Хуулийн этгээдийн улсын бүртгэлийн тухай хуулийн шинэчилсэн найруулгын төсөл; * Хөдөлмөрийн тухай хуулийн шинэчилсэн найруулгын төсөл; * Зохиогчийн эрх болон түүнд хамаарах эрхийн тухай хуулийн шинэчилсэн найруулгын төсөл; * Патентийн тухай хуулийн шинэчилсэн найруулгын төслүүдэд мэдээлэл, судалгаа, арга зүйн туслалцаа үзүүлж оролцсон. * **2018 онд**: * “Монгол Улсын Дээд шүүх-2018” * “Ашгийн төлөө бус хуулийн этгээдийн тухай” /шинэчилсэн найруулга/ хуульд нэмэлт өөрчлөлт оруулах тухай; * “Архив, албан хэрэг хөтлөлтийн тухай” /шинэчилсэн найруулга/; * “Гэрч, хохирогчийг хамгаалах тухай хууль”-д нэмэлт, өөрчлөлт оруулах тухай; * “Зохиогчийн эрх болон түүнд хамаарах эрхийн тухай” хуулийн шинэчилсэн найруулга; * “Монгол Улсын Үндсэн хууль”-д оруулах нэмэлт, өөрчлөлт оруулах тухай; * “Өмгөөллийн тухай” хуулийн шинэчилсэн найруулга; * “Улсын бүртгэлийн ерөнхий хуулийн шинэчилсэн найруулгын төсөл; * “Хөдөлмөрийн тухай” хуулийн шинэчилсэн найруулга; * ”Хуулийн этгээдийн улсын бүртгэлийн тухай хууль”-ийн шинэчилсэн найруулга; * “Хууль зүйн туслалцааны тухай” /шинэчилсэн найруулга/ хуульд нэмэлт өөрчлөлт оруулах тухай хуулийн төсөлд тус тус санал өгөх ажлыг зохион байгуулж, дээрх төслүүдэд мэдээлэл, судалгаа, арга зүйн туслалцаа үзүүлж оролцсон. * **2019 онд**: * “Монгол Улсын Дээд шүүх-2019” * Гадаадын иргэний эрх зүйн байдлын тухай хуульд нэмэлт, өөрчлөлт оруулах тухай; * Мөнгө угаах болон терроризмыг санхүүжүүлэхтэй тэмцэх тухай хуульд нэмэлт, өөрчлөлт оруулах тухай; * Нотариатын тухай хуулийн шинэчилсэн найруулга; * Өмгөөллийн тухай хуулийн шинэчилсэн найруулга; * Төрийн албаны ёс зүй, сахилга хариуцлагын тухай хуулийн төсөл; * Монгол Улсын Шүүхийн хөгжлийн дунд хугацааны бодлого; * Бүх шатны шүүх, шүүхийн захиргааны байгууллагад төрийн болон албаны нууцыг хамгаалах журмын төсөлд тус тус санал өгөх ажлыг зохион байгуулж, дээрх төслүүдэд мэдээлэл, судалгаа, арга зүйн туслалцаа үзүүлж оролцсон.  1. “Сүүлийн таван жилийн хугацаанд хэлэлцүүлсэн лекц, илтгэл, нээлтийн үг зэрэг илтгэл, ярианы товч утга, огноо, газар, танилцах арга замыг бичнэ. Тухайн илтгэл, ярианы хуулбарыг хийх боломжгүй бол түүнийг зохион байгуулсан байгууллагын нэр, хаяг, илтгэл, ярианы огноо, товч утгыг бичнэ.” гэсний хүрээнд:  * Хууль зүйн үндэсний хүрээлэнгээс эрхлэн зохион байгуулдаг Хуульчдыг сонгон шалгаруулах мэргэшлийн шалгаруулалтад оролцогчдод зориулсан “Захиргааны эрх зүй”, “Захиргааны процессийн эрх зүй”-н шалгалтын бодлого бодох аргачлал эзэмшүүлэх сургалт-лекцийг 2008-2017 онуудад удирдсан;  1. “Сүүлийн таван жилийн хугацаанд хэвлэл, мэдээллийн хэрэгсэлд өгсөн ярилцлага, нийтлэлийг хамгийн сүүлийнхээс нь эхлэн жагсааж бичнэ. Ярилцлага, нийтлэлүүдийн огноог зааж, боломжтой бол ярилцлагын тэмдэглэл, дүрс бичлэг, нийтлэлийг хуулбарлан өгнө.” гэсний хүрээнд:  * МҮОНТ-ийн “Зочны цаг” нэвтрүүлэгт оролцож, “Шүүх эрх мэдэл ба шүүхийн шинэтгэл” сэдвээр ярилцлага өгсөн. Энэ ярилцлага тус телевизийн “Монголын мэдээ” сувгаар 2016 оны 12 дугаар сарын 26-ны өдрийн 13 цаг 30 минут, 22 цагаас тус тус нэвтэрсэн болно. Дүрс бичлэгээр [www.youtube.com/watch?v=c3JgzgDBrKk](http://www.youtube.com/watch?v=c3JgzgDBrKk) линкээр, мөн [www.supremecourt.mn/news/255](http://www.supremecourt.mn/news/255) линкээр нэвтэрч үзэх боломжтой. |

**Хавсралт:**

Нэр дэвших тухай хүсэлтэд журмын 5.1-д заасан дараах баримт бичгийг хавсаргана:

-төрийн албан хаагчийн анкет;

-иргэний үнэмлэхийн хуулбар;

-нийгмийн даатгалын дэвтрийн хуулбар, эсхүл түүнтэй адилтгах баримт бичиг;

-эрх зүйн бакалаврын, эсхүл түүнээс дээш боловсролын зэргийн дипломын хуулбар;

-хууль зүйн өндөр мэргэшилтэй гэдгийг нотлох харуулсан үйл ажиллагааны талаарх баримт;

-эрх зүйч мэргэжлээр 10-аас доошгүй жил ажилласныг нотлох баримт;

-хүсэлт гаргагчийн талаарх тодорхойлолт /гурваас доошгүй/;

-энэхүү загварт заасан барим бичиг;

-холбогдох бусад баримт.

**Хүсэлт гаргагч:**

Эцэг/эхийн нэр: Жанлав

Өөрийн нэр: Наранпүрэв

Гарын үсэг:

Он, сар, өдөр: 2021 оны 3 дугаар сарын 29-ний өдөр

--- оОо ---